1. **SPLOŠNA PRAVILA ČLANSTVA V KLUBU CLARUS**

**1. SPLOŠNO**

Ta splošna pravila urejajo članstvo in ugodnosti članov v Klubu Clarus.

Izrazi, ki so uporabljeni v teh splošnih pogojih poslovanja, imajo naslednji pomen:

*Član* – oseba, ki je pristopila k splošnim pogojem Kluba Clarus.

*Družbe v skupini Clarus* – podjetja v Skupini Clarus, pri katerih lahko član zbira nakupe ter koristi ugodnosti Kluba Clarus:

v Sloveniji:

|  |  |
| --- | --- |
| LJUBLJANA  BTC, Dvorana 4 | KRANJ  Nazorjeva 3 |
| LJUBLJANA  Wolfova ulica 8 | NOVO MESTO  Otoška cesta 5 |
| LJUBLJANA  Cankarjeva ulica 3 | ZAGORJE  Kopališka ulica 14 |
| CELJE  Mariborska cesta 100 | KRŠKO  Cesta krških žrtev 141 |
| NOVA GORICA  Prvomajska cesta 35 | PTUJ  Ormoška cesta 15 |
| KOPER  Ankaranska cesta 3a | PTUJ  Mestni trg 4 |
| MARIBOR  Vetrinjska 30 | MEDVODE  C. Komandanta Staneta 4a |
| MARIBOR  Grajski trg 1 | CERKNICA Cesta 4. maja 17 |
| VELENJE  Celjska 40 | SLOVENSKA BISTRICA  Trg Alfonza Šarha 10 |
| MURSKA SOBOTA  Gregorčičeva 42 | VRHNIKA  Ljubljanska cesta 29 |
| MURSKA SOBOTA  BTC, Nemčavci 1d | POSTOJNA  Tržaška cesta 59 |
| IDRIJA  Gregorčičeva ulica 47 |  |

**2. ČLANSTVO V KLUBU**

Član Kluba Clarus lahko postane vsaka fizična oseba, starejša od 15 let, ki pristopi k tem Splošnim pogojem, tako da na enem izmed prodajnih mest, ki so vključena v Klub Clarus, ali na portalu [www.Clarus.si](http://www.Clarus.si) izpolni pristopno izjavo in s tem izrazi voljo za včlanitev.

Včlanitev je prostovoljna, prav tako lahko član v skladu s temi Splošnimi pogoji kadarkoli izrazi voljo za izstop iz Kluba Clarus.

**3. UGODNOSTI**

Z včlanitvijo prejme član paket ugodnosti Kluba Clarus.

Član uveljavlja ugodnosti ob nakupih v podjetjih skupine Clarus, pri čemer se vrednosti opravljenih nakupov seštevajo. Bonitetno obdobje, v katerem se seštevajo vrednosti nakupov, je omejeno na zadnjih 24 mesecev. Bonitetni razred člana se določi za preteklo bonitetno obdobje.

Ugodnost (višina popusta) se članu prizna glede na doseženi bonitetni razred in se spreminja, glede na vrednosti nakupov člana v posameznem bonitetnem obdobju.

**Bonitetni razredi Kluba Clarus**

|  |  |  |  |
| --- | --- | --- | --- |
| Bonitetni razred Višina popusta | 0 EUR | 250 EUR | 500 EUR |
| OPTIKA CLARUS | 3 % | 10 % | 15 % |
| CCCCC | 3 % | 10 % | 15 % |
| DIAGNOSTIKA CLARUS | 3 % | 5 % | 10 % |
| E-TRGOVINA CLARUS | 3 % | 3 % | 3 % |
| DENTALNI CENTER | 3 % | 3 % | 3 % |

**Dodatne ugodnosti**

Klub Clarus članom omogoča dodatne ugodnosti popolnoma brez obveznosti, ki jih lahko izkoristijo v OPTIKI CLARUS, CCCCC, DIAGNOSTIKI CLARUS in DENTALNEM CENTRU CLARUS, kot so:

* vsako leto brezplačna kontrola vida,
* vsako leto vam bomo brezplačno preverili krvni tlak, testirali srce in pljuča (EKG in spirometrija),
* koristite lahko stalen 3 % popust v E-trgovini Clarus,
* koristite lahko 3% popust za storitve v Dentalnem Centru Clarus,
* kupujete lahko izbrane izdelke po cenah, ki veljajo samo za člane Kluba Clarus,
* opravite lahko brezplačni dentalno-diagnostični pregled (enkrat letno),
* koristite 50 % popust na digitalno rentgensko diagnostiko,
* prejemate SMS, elektronska in druga obvestila o ponudbi in ugodnostih Skupine Clarus.

Član Kluba Clarus se lahko naroči na prejemanje rednih novičk o prodajnem programu podjetij v skupini Clarus, kot tudi novičk s ponudbami poslovnih partnerjev družb v skupini Clarus ter prejemanje posebej članu prilagojenih ponudb.

Član se naroči na prejemanje novičk, tako da izrazi voljo za njegovo prejemanje in dovoli uporabo svojega e-naslova za namen pošiljanja.

Članu prilagojena ponudba bo oblikovana na podlagi podatkov o članstvu v Klubu (osebno ime, prebivališče, spol, datum rojstva, poslovalnica, v kateri ste izpolnili prijavnico), podatkov o opravljenih nakupih in uveljavljenih ugodnostih (datum in vrednost nakupa, popust, številka računa, EAN koda izdelka, količina izdelkov, vrsta izdelkov-kot so tip izdelka, blagovna skupina, velikost izdelka, barva izdelka, blagovna znamka izdelka, prodajalna nakupa, prodajalec, oznaka blagajne) in podatkov o vaših interesih zbranih z analitičnimi piškotki ob obiskih spletišč Kluba Clarus, ob uporabi članove številke mobilnega telefona (za namen pošiljanja SMS/MMS) in e-naslova. Takšna ponudba bo oblikovana in članu poslana le na podlagi njegove privolitve v obdelavo navedenih osebnih podatkov za ta namen.

Splošna obvestila o dodatnih ugodnostih za člane, so lahko objavljena tudi na spletnem portalu [www.Clarus.si](http://www.Clarus-club.si).

Seznam izbranih poslovalnic skupine Clarus, v katerih lahko član izkoristi ugodnosti Kluba Clarus, in seznam izbranih poslovalnic Kluba Clarus, v katerih lahko član izkoristi ugodnosti, sta objavljena na spletni strani [www.Clarus.si](http://www.Clarus.si) in na prodajnih mestih, kjer lahko član izkoristi ugodnosti.

Ob koriščenju ugodnosti iz nakupov lahko podjetje v Skupini Clarus, prodajalci na prodajnem mestu, na katerem član Kluba Clarus opravlja nakup, zahtevajo osebni dokument, s pomočjo katerega lahko identificirajo članstvo v Klubu.

Če stranka odkloni izkaz istovetnosti z osebnim dokumentom, mu bo zaradi dvoma v upravičenost ugodnosti na prodajnem mestu lahko zavrnjena možnost koriščenja ugodnosti in vštevanja nakupa v vsoto za določitev bonitetnega razreda.

**4. VARSTVO OSEBNIH PODATKOV**

Planeta d.o.o., Šmartinska c. 152, se v smislu predpisov na področju varstva osebnih podatkov (Uredba EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES; v nadaljevanju: Splošna uredba in na njeni podlagi izdani nacionalni predpisi) šteje za upravljavca osebnih podatkov članov.

Upravljalec zasebnost svojih članov in varstvo njihovih osebnih podatkov šteje za pomembno zavezo. Osebne podatke članov bo obdeloval skladno s predpisi in v tem času zagotavljal tudi ustrezne ukrepe za varnost osebnih podatkov, vse z namenom preprečitve nepooblaščene ali nezakonite obdelave osebnih podatkov članov.

Pravni temelj za obdelavo osebnih podatkov članov je njihov pristop k tem splošnim pogojem, kot je opisan v 2. členu. V smislu Splošne uredbe gre za pravni temelj po členu 6/I točki b).

Za namen uresničevanja pravic in obveznosti članstva v Klubu Clarus upravljavec obdeluje naslednje osebne podatke članov:

* identifikacijske podatke: osebno ime in priimek, naslov, pošta, država, e-naslov, številka mobilnega telefona, fax, datum rojstva, spol, emšo, matična številka, davčna številka, šifra kzz,
* podatke o dioptriji
* bolezni očesa
* podatke o opravljenih nakupih, kot so datum in vrednost nakupa, številka računa, količina izdelkov, način plačila, prodajalna nakupa, prodajalec, oznaka blagajne,
* podatke ob kupljenih izdelkih, kot so tip izdelka, EAN koda izdelka, blagovna skupina, velikost izdelka, barva izdelka, blagovna znamka izdelka ter
* podatke o uveljavljenih ugodnostih, kot so datum in vrednost nakupa, številka računa, EAN koda izdelka, količina izdelkov, prodajalna nakupa, prodajalec, oznaka blagajne.

Na osnovi obdelave navedenih podatkov članu pripadajo ugodnosti, upravljavec pa jih obdela tudi za analize in statistike, namenjene njegovim notranjim poslovnim procesom, predvsem analizi uspešnosti določenega prodajnega programa in načrtovanju novih produktov in storitev. Takšno obdelavo osebnih podatkov članov upravljavec naslanja na prevladujoč zakoniti interes v skladu z 6/I točko f) Splošne uredbe.

Analizo nakupovalnih navad posameznega člana, ki je namenjena neposrednemu ciljnemu trženju s članu prilagojenimi ponudbami in obsega tudi naslednje vrste osebnih podatkov: najljubša trgovina (glede na ustvarjeni promet), najpogosteje obiskana trgovina, najljubša blagovna znamka (glede na ustvarjeni promet), najpogosteje kupljena blagovna znamka, dan zadnjega nakupa in zadnja trgovina, v kateri je član opravil nakup, kolikokrat povprečno član kupuje pri podjetjih Clarus (v preteklem letu), kolikšen je povprečen MD oziroma kazalnik, ali je član ljubitelj akcij ali kupuje bolj v redni prodaji, najuspešnejši komercialni kanal (na katerega od njih se odziva), promet letos, promet lani, datum prijave, razpršenost nakupovanja (v koliko različnih poslovalnicah kupuje član), upravljavec nasloni na od splošnih pogojev ločeno pridobljeno osebno privolitev člana.

Osebni podatki članov se v skladu s pogoji iz 28. člena Splošne uredbe posredujejo  obdelovalcem, ki upravljavcu nudijo informacijsko podporo pri njihovi obdelavi. Upravljavec svoje obdelovalce izbira s potrebno skrbnostjo in ob njihovi želji, da del zaupanih nalog prepustijo svojim pogodbenim partnerjem (v pod-obdelavo) zahteva, da pred tem pridobijo njegovo pisno privolitev v njihov angažma.

Pravice člana, ki se nanašajo na obdelavo njihovih osebnih podatkov (pravica do dostopa, popravka, prenosa podatkov in druge, ki so vezane na pravni temelj iz 6/I člena točke b) Splošne uredbe), ti uveljavljajo pri upravljavcu, tako da nanj naslovijo pisno zahtevo z določno vsebino, bodisi po pošti na naslov: Planeta, d.o.o., Šmartinska cesta 152, 1000 Ljubljana ali na e- naslov: [info@clarus.si](mailto:info@clarus.si). Tako kot ostali posamezniki, se lahko tudi člani s svojimi vprašanji in zahtevami obrnejo neposredno na pooblaščeno osebo za varstvo osebnih podatkov pri upravljavcu.

**5. DOLOČITEV BONITETNEGA RAZREDA ČLANA**

Ko član opravi nakup pri enem od podjetij Skupine Clarus (iz 1. člena teh Splošnih pogojev), se podatki o nakupu vnesejo v centralno zbirko nakupov članov, ki jo vodi upravljavec, hkrati pa se ti podatki centralno shranijo pri podjetju Planeta d.o.o., pri katerem je član nakup opravil.  
  
Ob vsakem nakupu se podatki člana v centralni zbirki obdelajo za namen ugotavljanja bonitetnega razreda – preverjanja, ali in katera ugodnost ob določenem nakupu, glede na opravljene nakupe v preteklem obdobju, pripada članu. Podatki o bonitetnem razredu so po vnosu podatkov o nakupu na voljo podjetju v Skupini Clarus, pri katerem član opravlja nakup, za namen nudenja ugodnosti - obračuna popusta.

Pri obdelavi osebnih podatkov, ki se nanaša na članove nakupe, za namen določitve bonitetnega razreda in uveljavitve ugodnosti, podjetja v Skupini Clarus štejejo za skupne upravljavce (26. člen Splošne uredbe). Osebni podatki o nakupih člana in uveljavljenih ugodnostih se vpisujejo v centralno zbirko, vsako od podjetij jih obdeluje za namen izvajanja pravic člana, hkrati pa osebne podatke članov, ki so opravili nakupe pri njem, obdeluje tudi za obveščanje, direktni marketing preko GSM, sms ali e-maila, namen lastnih statistik in analiziranja svojih prodajnih strategij ter načrtovanje novih (6/I člen točka f) Splošne uredbe).

Družbe v skupini Clarus bodo glede osebnih podatkov članov zagotavljale enak nivo varnosti kot upravljalec – Planeta d.o.o.; oziroma v skladu z zahtevami Splošne uredbe, ne glede na to, ali imajo sedež v državah članicah Evropske unije ali v državah, ki štejejo za t.i. tretje države.

**6. PRENEHANJE ČLANSTVA**

Članstvo v Klubu Clarus traja do pisnega preklica. Član Kluba Clarus lahko kadar koli s pisno izjavo, ki jo pošlje po pošti na sedež Šmartinska 152, 1000 Ljubljana ali po elektronski pošti na naslov [info@clarus.si](mailto:info@clarus.si), izjavi voljo za izstop iz Kluba – prenehanje članstva. Šteje se, da članstvo posameznika v Klubu Clarus preneha dan po prejemu izjave o izstopu s strani Planeta d.o.o. Če so na ta dan morebitne neizkoriščene ugodnosti se šteje, da se jim je član z izstopom odpovedal, lahko pa jih uveljavi od časa oddaje izstopne izjave do naslednjega dne po prejemu le-te s strani Planeta d.o.o.

Upravljavec bo osebne podatke bivšega člana hranil še pet let po izteku članstva.

**8. OBJAVA SPLOŠNIH POGOJEV**

Ti Splošni pogoji veljajo od dneva objave na spletni strani www.Clarus-si.

Izdajatelj si pridržuje pravico spreminjanja teh Splošnih pogojev, tudi ukinitve Kluba Clarus. Vse spremembe se javno objavijo na spletni strani [www.Clarus.si](http://www.Clarus.si) in veljajo od dneva spletne objave. Člani so o spremembi obveščeni po e-pošti.

Datum: 24. maj 2018